**VABILO ŠTUDENTOM**

**za sodelovanje v projektih ŠIPK Projektno delo z negospodarskim in neprofitnim sektorjem - Študentski inovativni projekti za družbeno korist 2016-2020 za študijski leti 2018/2019 in 2019/2020**

Spoštovani študenti/študentke,

v okviru javnega razpisa »**Študentski inovativni projekti za družbeno korist 2016-2020 za študijski leti 2018/2019 in 2019/2020**« Fakulteta za logistiko UM vabi študente/študentke FVV UM za sodelovanje na projektu PROMETNO VARNOSTNI VIDIK ASISTENČNIH SISTEMOV V OSEBNIH AVTOMOBILIH. S pomočjo pedagoških mentorjev fakultet ter mentorjev iz negospodarskih družb bodo študentje v okviru projektnih aktivnosti, ki bodo potekale kot dopolnitev rednega učnega procesa, razvijali inovativnost, kreativno razmišljanje ter druge kompetence, ki jim bodo omogočile lažji prehod iz izobraževanja v zaposlitev. Del projektnih aktivnosti bo študent opravil v negospodarski družbi.

Določilo razpisa, v okviru katerega se bodo izvajali projekti, pravi, da morajo biti sodelujoči študenti/študentke, v času izvajanja projekta, vpisani v javno veljavni študijski program v Republiki Sloveniji ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki.

Predvidena denarna spodbuda študentu/študentki: **9 EUR bruto bruto/uro, največ 40 ur/mesec (največ 360 EUR bruto bruto/mesec). Projekt bo predvidoma trajal 4 mesece.**

**Izpolnjeno prijavnico, v katero vpišite naziv projekta, za katerega se prijavljate, vse zahtevane podatke ter motivacijsko pismo, v katerem opišete svoje dosedanje delo, kompetence ter razlog, zakaj se prijavljate za sodelovanje na projektu, pošljite po mailu z zadevo »Študentski inovativni projekti za družbeno korist 2016 – 2020« na naslov:** **mateja.forte@um.si** **do vključno ponedeljka, 24. 2. 2020 do 16. ure.**

**Prijava še ne zagotavlja sodelovanja v projektu. Mentorji bodo izvedli izbirni postopek, v katerem bodo upoštevali vaša motivacijska pisma.**

**Kratek opis projekta:**

**Naziv projekta: Prometno varnostni vidik asistenčnih sistemov v osebnih avtomobilih**

**Mentor na FL UM: izr. prof. dr. Darja Topolšek**

**Kratka vsebina:** Namen naprednih sistemov za pomoč vozniku oziroma asistenčnih sistemov v osebnih avtomobilih je, da se napake voznika zmanjšajo ali celo odpravijo ter da se povečata učinkovitost in varnost v prometu. Trend števila prometnih nesreč ter poškodb in smrti, ki so njihova posledica, kaže na upad, kar lahko v veliki meri pripišemo ozaveščanju voznikov in večji varnosti vozil. Koristi uvedbe in uporabe različnih asistenčnih sistemov so lahko velike, predvsem zaradi zmanjšanja možnosti nezgod s posledičnimi poškodbami ali celo smrtjo, ekonomskih stroškov in onesnaževanja. Pričakovati pa je mogoče tudi težave, saj se naloga vožnje osebnega avtomobila z uporabo asistenčnih sistemov spreminja iz popolnoma ročno nadzorovane operacije v vedno bolj avtomatizirano in tehnološko zahtevno, zaradi česar so potrebne prilagoditve na strani delovanja, mišljenja in obnašanja voznikov. Tako so na eni strani vedno bolj razviti asistenčni sistemi, ki so dosegljivi voznikom, na drugi strani pa vozniki sami, ki se za njih velikokrat ne odločijo, saj ne vidijo neposrednih koristi oziroma jim njihov nakup predstavlja nepotreben strošek, ali pa jih ne uporabljajo, saj niso seznanjeni z njihovim delovanjem ali pa je prisoten strah glede njihovega delovanja in zanesljivosti.

Projekt bo naslavljal asistenčne sisteme v osebnih avtomobilih v slovenskem kontekstu tako, da bomo najprej proučili obstoječe teoretične podlage in stanje na tržišču, nato prek ankete in intervjujev raziskali odnos potrošnikov/voznikov do asistenčnih sistemov, nato pa izvedli še terensko raziskavo, kjer bomo v praksi testirali uporabo teh sistemov in izkušnje voznikov. Končni rezultat bo predstavljal celovit pregled stanja na slovenskem tržišču tako z vidika prodaje kot z vidika uporabe asistenčnih sistemov v osebnih avtomobilih, ki bo kombiniran s priporočili za njihovo večjo uporabo z namenom povečanja prometne varnosti. Pomemben poudarek v projektu bo na ozaveščanju javnosti prek medijskih sporočil in družabnih omrežij.

**Za sodelovanje v projektu je predviden en študent/študentka Fakultete za varnostne vede UM, in sicer študent smeri Varnost in policijsko delo VS.** Osnovne kompetence, ki jih bo študent pridobil, izhajajo iz projektnega načina dela ter iz raziskovalne naravnanosti vsebine projekta (npr. kompetence s področja projektnega dela, analize...). Ker gre za študenta s področja varnosti, se bo njegova vloga oziroma predvideno vodenje dela projekta z vidika študentov osredotočala na poznavanje tistih elementov, ki vplivajo na prometno varnost, ter na proučevanje celovitega stanja s področja uporabe asistenčnih sistemov. Kompetence, ki jih bo izbrani študent pridobil s sodelovanjem v projektu, so sledeče:

* Sposobnost timskega dela in komuniciranja s sodelavci
* Poznavanje projektnega načina dela
* Sposobnost iskanja oziroma pridobivanja statističnih podatkov ter njihovo urejanje
* Sposobnost snovanja intervjujev na podlagi teoretičnih izhodišč in ciljev projekta
* Poznavanje gradnikov prometne varnosti ter vloge človeka in vozila v tem sistemu
* Poznavanje sodobnih asistenčnih sistemov v avtomobilih in njihove uporabe
* Sposobnost analiziranja rezultatov, pridobljenih z anketami in intervjuji
* Poznavanje orodja terenskega eksperimenta
* Sposobnost analize in sinteze posameznih ugotovitev v smiselne zaključke raziskave

**PRIJAVA ZA SODELOVANJE V PROJEKTU**

**Javni razpis Projektno delo z negospodarskim in neprofitnim sektorjem - Študentski inovativni projekti za družbeno korist 2016-2020 za študijski leti 2018/2019 in 2019/2020**

|  |  |
| --- | --- |
| **Zaporedna številka projekta, na katerega se prijavljam** | **1** |
| **Naziv projekta** |  |
| **Ime in priimek študenta** |  |
| **Domači naslov** |  |
| **EMŠO** |  |
| **Davčna številka** |  |
| **Vpisna številka**  |  |
| **Elektronska pošta** |  |
| **Telefon** |  |
| **Fakulteta** |  |
| **Študijski program** |  |
| **Letnik** |  |

**Motivacijsko pismo:**